Diariu de viaxe

Diariu de viaxe ye una novela d'Adolfo Camilo Díaz que ganó'l premiu Xosefa Xovellanos nel añu 1995. Nel 2011 volvió a publicase dientro de la coleición 'Clásicos y contemporáneos' d'Ediciones Trabe.

Argumentu
Esta obra ta dividía en tres parte: 'Diariu', 'Viaxe' y 'Diariu de viaxe'. Trátase d'un viaxe a la memoria d'una xeneración, d'una xente que siempres tuvo nel zimbru la mar, L'Habana, Cuba y la so revolución. Pero Diariu de viaxe nun ye una novela sobre Cuba, por más que la Revolución y L'Habana Vieya andulien ente les sos páxines, que devolen rápido. Esta novela ye un viaxe al pasáu y a la memoria, a la firida que la infancia dexó abierta en Xuan, que vuelve pa realcontrase colos muertos y colos vivos, pero sobremanera p'alcontrase a sigo mesmu. Na novela, nárrase la vuelta a Cuba d'un cubanu d'orixe asturianu que viviere dende neñu n'Asturies, en busca de so pá. Al rodiu d'esta trama filase una trama que narra la vida actual en Cuba y el tresfondu de la Revolución.

 Referencies 

 Enllaces esternos 

Categoría:Noveles n'asturianu
Categoría:Noveles ganadores del Premiu Xosefa Xovellanos